המדינות והטריטוריות של הודו

המדינות והטריטוריות של הודו הן החטיבות הפדרליות של הודו, המחולקת ל-28 מדינות ול-8 טריטוריות איחוד (בהן "טריטוריית הבירה הלאומית" דלהי). גבולות המדינות והטריטוריות ומספרן נתונים לשינוי, אשר נמצא בסמכות הפרלמנט ההודי בכפוף לאישור האספה המחוקקת המדינתית.

מ-1956 קיימות שתי מחלקות של חטיבות מנהל מקומי הודיות: מדינות, בעלות פרלמנט וממשלה הנבחרים על ידי תושביהן, וטריטוריות האיחוד, בהן הממשלה מוקמת על ידי הנציב הכללי הממונה על ידי נשיא הודו.

בתקופת הודו הבריטית
הודו הבריטית התחלקה לשני סוגי מדינות – פרובינציות, בשליטה ישירה של המנהל הבריטי, ונסיכויות, בשליטת נסיכיהן. בשלב בו עברה הודו מידי חברת הודו המזרחית הבריטית לידי הכתר הבריטי, היו בהודו שש פרובינציות אשר נשלטו ישירות על ידי המושל הכללי של הודו, שמינה לכל אחת מהפרובינציות מושל, מפקח או אדמיניסטרטור. מושלי מדינות אלו היו כפופים למושל הבריטי. ערב הכרזת העצמאות היו כבר 17 פרובינציות.

הנסיכויות נוהלו על ידי שליט מקומי, שהכיר בסמכות הבריטית. היו מאות נסיכויות, בגדלים שונים. ברוב הנסיכויות היה נציג של המושל הכללי ש"ייעץ" לראג'ה המקומי בענייני השלטון.

פרט לשלטון הבריטי, שלטו בחלקי הודו שונים בתקופות שונות (בעיקר בערי סחר לאורך החופים) גם ההולנדים, הדנים, הצרפתים והפורטוגזים. ערב הכרזת העצמאות של הודו ב-1947, הודו הצרפתית כללה את פודוצ'רי, קאריקל, ינאון, צ'נדנגאר ומהאה, והודו הפורטוגזית כללה את דאמאן ודיו, דאדרה ונאגר האוולי וגואה.

אחרי הכרזת העצמאות
הקמת הודו ופקיסטן בשנת 1947 לוותה בחלוקת הפרובינציות והנסיכויות בין שתי המדינות החדשות שהוקמו (ראו: חלוקת הודו). היו פרובינציות ונסיכויות שהועברו בשלמותן לפקיסטן או להודו והיו כאלו (כמו פנג'אב ובנגל) שפוצלו בין המדינות, על מדינת ג'אמו וקשמיר ניטש סכסוך שלא נפתר עד היום.

בחוקת הודו, שהתקבלה ב-26 ביוני 1950 נקבעו ארבעה סוגי מדינות, שנודעו על פי הסעיפים שהתייחסו עליהן בנספח לחוקת הודו. מדינות חלק א', שנשלטו בידי מושל שמונה על ידי נשיא הודו ואספה מחוקקת, מדינות חלק ב', שנשלטו על ידי רג'פרמורק ובית נבחרים, מדינות חלק ג' שנשלטו על ידי נציב כללי שמונה על ידי נשיא הודו ומדינות חלק ד', שכללו רק את איי אנדמן וניקובר, שנשלטו על ידי סגן מושל שמונה על ידי ממשלת הודו. בסעיף 370 של החוקה נקבע מעמד מיוחד לג'אמו וקשמיר, והיא הייתה המדינה ההודית היחידה בעלת דגל משלה.

ב-1956 חוקק חוק ארגון מחדש של המדינות, שארגן מחדש את גבלות מדינות הודו על פי קווי חלוקה לשוניים, וכן תוקנה חוקת הודו ליצור שני סוגי מדינות הודיות: מדינות, שנשלטו על ידי בית הנבחרים שלהם ובראשם הועמד מושל, וטריטוריות איחוד שנשלטו על ידי נציב כללי שמונה על ידי נשיא הודו.

במהלך הגדרת המדינות בהודו ניטש מאבק בין הממשל המרכזי לבין הנסיכים (הראג'ות) על מידת עצמאותם, מאבק שנמשך עד שנות ה-60 והסתיים בניצחון השלטון המרכזי.

במהלך השנים שמאז הכרזת העצמאות ויתרו צרפת ופורטוגל בהדרגה על החזקותיהן בהודו, חלק מהשטחים שהוחזרו להודו (כמו גואה) הוכרזו כמדינות או טריטוריות איחוד.

ב־1972 נעשה ארגון מחודש של מדינות צפון-מזרח הודו: מגהלאיה הופרדה מאסאם והפכה למדינה נפרדת, בעוד ארונאצ'ל פרדש, טריפורה ומיזוראם שהיו חלק מאסאם, היו לטריטוריות איחוד. מניפור וטריפורה, שהיו טריטוריית איחוד, הפכו למדינות.

ב־1987, בימי ממשלת רג'יב גנדי, הפכו שלוש טריטוריות האיחוד הגדולות יחסית האחרונות למדינות: גואה, מיזוראם וארונאצ'ל פרדש. גואה הייתה עד אז חלק מטריטוריית איחוד בשם גואה, דאמאן ודיו, אך דאמאן ודיו הפכה לטריטוריית איחוד נפרדת ולא נכללה במדינה החדשה.

בממשלת אטאל ביהארי ואג'פאיי השלישית ב־2000 הוקמו שלוש מדינות חדשות, שלושתן כפיצול אזור שנחשב מוזנח ממדינות קיימות: ג'הרקאנד פוצלה מביהר, צ'האטיסגאר פוצלה ממאדהיה פרדש ואוטראקהאנד שפוצלה מאוטר פרדש.

המדינה האחרונה שהוקמה בהודו היא טלנגאנה, שפוצלה מאנדרה פרדש ב-2014. 

ממשלת מודי השנייה קידמה שני שינויים במדינות הודו: מדינת ג'אמו וקשמיר פוצלה ב־2019 לשתי יחידות, שהוגדרו שתיהן כטריטוריות איחוד: ג'אמו וקשמיר ולדאק. ב־2020 אוחדו טריטוריות האיחוד דאמאן ודיו ודאדרה ונאגר האוולי לטריטוריית איחוד אחת, דאדרה ונאגר האוולי ודאמאן ודיו.

בשנת 2023 החלו באזור מהומות על רקע אתני שנמשכות גם בשנת 2025.

 מעמד וסמכות המדינות 
חוקת הודו קובעת כי בראש כל מדינה יעמוד מושל הממונה בידי נשיא הודו לכהונה בת חמש שנים הניתנת לקיצור. בדומה לנשיא, סמכויות המושל הן טקסיות בעיקרן, והממשל מנוהל בידי מועצת שרים בראש ראש השרים, אשר מקבלת אימון מהאספה המחוקקת המדינתית. במקרה שממשלת המדינה מאבדת את הרוב באספה טרם תום כהונתה מוחל משטר הנשיא על המדינה, כאשר הממשל המרכזי מנהל את עסקיה עד להקמת ממשלה חליפית.

לכל מדינה יש בית מחוקקים עצמאי. בחלק מהמדינות יש בית מחוקקים דו-ביתי, שהבית העליון מכונה מועצה מחוקקת והבית התחתון אספה מחוקקת. במדינות בהן יש בית מחוקקים חד-ביתי הוא מכונה אספה מחוקקת.

חלוקת הסמכויות בין הממשל המרכזי לממשלי המדינות נכללה בנספח התשיעי לחוקת הודו.

רשימת המדינות וטריטוריות האיחוד
ממוזער|469x469px|מדינות וטריטוריות הודו|טקסט=
הודו מחולקת לקבוצות מדינות על פי מיקומן הגאוגרפי, צפון-מזרח הודו, צפון-מערב המדינה נקרא לרוב צפון הודו, מרכז היבשת הוא גם מרכז הודו והדרום מתחלק לצד המזרחי והצד המערבי.

מדינות
מדינהמפהאזורעיר בירהשנת הקמהאוכלוסייה (2023)שטח (קמ"ר)26 אוטר פרדשמרכז|50pxמרכזלאקנאו1950236,687,000243,28627 אוטראקהאנדמרכז|50pxמרכזדהראדון200011,637,00053,48319 אודישהמרכז|50pxמזרחבובנשוואר195046,276,000155,8201 אנדרה פרדשמרכז|50pxדרוםאמראוואטי195353,156,000160,2053 אסאםמרכז|50pxצפון-מזרחדיספור195035,713,0078,5502 ארונאצ'ל פרדשמרכז|50pxצפון-מזרחאיטנגאר19871,562,00083,7434 ביהרמרכז|50pxמזרחפטנה1960126,756,00094,16310 ג'הרקאנדמרכז|50pxמזרחראנצ'י200039,466,00074,6776 גואהמרכז|50pxמערבפאנאג'י19871,575,0003,7027 גוג'ראטמרכז|50pxמערבגנדינגאר196071,507,000196,0249 הימאצ'ל פרדשמרכז|50pxצפוןשימלה19717,468,00055,6738 הריאנהמרכז|50pxצפוןצ'אנדיגאר196630,209,00044,21223 טאמיל נאדומרכז|50pxדרוםצ'נאי195076,860,000130,05824 טלנגנהמרכז|50pxדרוםהיידראבד201438,090,000114,84025 טריפורהמרכז|50pxצפון-מזרחאגרטלה19724,147,00010,49213 מאדהיה פרדשמרכז|50pxמרכזבופאל195686,579,000308,25216 מגהלאיהמרכז|50pxצפון-מזרחשילונג19723,349,00022,72014 מהאראשטרהמרכז|50pxמערבמומבאי1960126,385,000307,71317 מיזוראםמרכז|50pxצפון-מזרחאייזול19871,238,00021,08115 מניפורמרכז|50pxצפון-מזרחאימפאל19723,223,00022,34728 מערב בנגלמרכז|50pxמזרחקולקטה195099,084,00088,75218 נאגאלנדמרכז|50pxצפון-מזרחקוהימה19632,233,00016,57922 סיקיםמרכז|50pxצפון-מזרחגנגטוק1975689,0007,09620 פנג'אבמרכז|50pxצפוןצ'אנדיגאר196630,730,00050,3625 צ'האטיסגארמרכז|50pxמרכזראיפור 200030,180,000135,19412 קרלהמרכז|50pxדרוםטריוונדרום195635,776,00038,86311 קרנאטקהמרכז|50pxדרוםבנגלורו195667,692,000191,79121 ראג'סטאןמרכז|50pxצפוןג'איפור195681,025,000342,269

טריטוריות איחוד
 טריטוריית איחוד מפה עיר בירה אוכלוסייה (2023) שטח (קמ"ר)A איי אנדמן וניקוברמרכז|50pxפורט בלייר403,0008,249Dג'אמו וקשמירמרכז|50pxסרינגאר, ג'אמו13,603,00042,241C דאדרה ונאגר האוולי ודאמאן ודיומרכז|50pxדאמאן(2011) 586,956603G דלהימרכז|50pxניו דלהי21,659,0001,490Eלדאקמרכז|50pxלה300,00059,146F לקשאדוויפמרכז|50pxקאוואראטי69,00032H פודוצ'רימרכז|50pxפודוצ'רי1,377,000492B צ'אנדיגארמרכז|50pxצ'אנדיגאר1,231,000114

קישורים חיצוניים

 נתוני אוכלוסייה 2023

הערות שוליים

*
מדינות
הודו
הודו